kk en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky kk ky ky ky ky ky ru ky ru hu ru ky ru ky ru ky ru ky ru ru ky ru ky ce ru ky ky ru ky ky bg ky ky ru ky ru ky ru ky lez ky ru kk ru kk ky ru ky ru
"Фабула", 11.11.11 - 7-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Үнү жоон аялдын уяты жок…
Арты таза эмес аткаминерлердин акыркы таянычыбы?
Акыркы беш-алты жылдын арасында кыргыз саясат айдыңында жаңы термин пайда болгон. Бул кайсы бир саясий күчтүн кызыкчылыгын акчага коргоп берген албууттанган аялдардын тобу же кыскача ОБОН. Ыраматылык атактуу Дооронбек Садырбаев аксакалыбыз оппозициялык митинг-пикеттерде бийлик алдыга айдактап койгон ажаан аялдарды тамаша-чыны аралаш кылып бир сүйлөм менен "Отряд баб особого назначения" деп атап койгон экен, ошондон бери ОБОНчу дегенде көчөдө чигирик ойноп жүргөн өспүрүмдөрдөн тартып, абышка-кемпирине чейин дароо эле жанагы катындарды түшүнүп калды. Уят-сыйытты жыйыштырып койгон бул кесиптин ээлери Бакиевдин балит бийлиги тушунда өзгөчө чоң күчкө айланып кеткендиги баарыбызга маалым. Алардын аша чапкан алабармандыгын Каркыра жайлоосу казактарга садагага чабылгандан кийин көрдүк го. Президент Курманбек Бакиев, парламент спикери Адахам Мадумаров баш болгон "билермандар" керемет жайлообузду коңшуларыбызга кармата бергенине кыжыры кайнаган калың калкты баштап алып Түпкө барган Дооронбек Садырбаев, Болот Шерниязов башында турган оппозиция лидерлерин ур-тепкиге алып, жумуртка менен кубалаган дал ошол арам тамак ОБОНчулар эле. Андан кийинки оппозициянын демилгеси менен өткөн кайсы митинг-пикет болбосун жанагы ажаан катындар ар дайым акмалап жүрүшпөдүбү. Апрель окуясынан кийин да бакиевчилерди коргоп калууга болгон акыркы аракеттерде ОБОНчулар алдыда болду. Бакиев бийлиги менен ОБОН кызматынын жуурулушуп калышы да тегин жерден эмес. Себеби ОБОН кызматынын автору Бакиев бийлигинин "серый кардиналы" атыккан Үсөн Сыдыков экендиги эл оозунда көптөн бери эле айтылып келет. Үсөн Сыдыков карыганына карабай, бийлик үчүн кара жанын карч уруп акыр-аягына чейин күрөштү. 2010-жылдын май айындагы түштүктөгү областык акимчиликтерди басып алган ийгиликсиз төңкөрүшүндө Үсөн акенин албуут аялдары алдыда болушкан. Аялдардын этегине башын катып алып мындай балитчиликти баштап жиберген "аксакалыбызды" башкасы кечирсе да, нарктуу-даңктуу кыргыз кыздары эч качан кечирбесе керек.
Апрель окуясынан кийин деле ОБОНчулар тынчып калган жок. Алардын кызматын бакиевчилердин этегине эрмешип, жакасына жармашып, таманын жалаганына да кайыл болуп күн көргөндөр дагы деле пайдалана коюп жүрүшөт.
9-ноябрь күнү Жогорку Кеңеште "Ата Мекен" фракциясынын жыйынында дал ушул ОБОНчулар боюнча кызуу талкуу болуп өттү. "Тынч митингдер жөнүндө" деп аталган мыйзам долбоорун талкуулап жатышкан фракция мүчөлөрү бул албуут аялдарды ооздуктаган мыйзам кабыл алыш керек экендигин бир ооздон айтып чыгышты."Митингде дежур аялдар бар, аларды ОБОН деп коюшат. Алар ар бир митингдерге катышып, акча алышат. Эгерде видеотасмаларда алар бир нече митингдерге катышкандыгы далилденсе, аларга митингдерге катышууга чектөө киргизсе болобу? Провокаторго чара көрүү нормаларын киргизиш керек" , - деген суроону кабыргасынан койгон депутат Равшан Сабировду кесиптеши вице-спикер Асия Сасыкбаева да колдоого алып, "ОБОНдор - бул деструктивдүү күчтөр. Алар тынч митингдерди массалык түрдө баш аламандыкка алып келип, мыйзамсыз кылып атайын уюштурушат. Азыр аялдардан тышкары ОБОНдорго эркек кишилер тартылып жатышат. Ошондуктан ОБОН болгон деструктивдүү күчтөрдү колдонууга тыюу салган норманы киргизиш керек"- деди. Дагы бир депутат Эркин Алымбеков дагы ОБОНчуларга карата катуу чара колдонуп, административдик, а тургай кылмыш жоопкерчилигине тартуу керектигин айтты.
Ал эми "Тынч митингдер жөнүндө" мыйзам долбоору боюнча баяндама жасаганы келген Юстиция министри Абылай Мухамежанов "ОБОН деген организация жок, биз кантип алар жөнүндө мыйзамга жазабыз. Бул жаатта ойлонуштуруп көрөлү. Аларга чара көрүү боюнча нормаларды иштеп чыгабыз" -деп кыйпылыктады. Кейпи, кан кудасы Ташиевдин партиялаштары менен кеңешип-кептешип көрөйүн деп атса керек. Анткени ОБОНчулардын кызматына Бакиевдин тушундагы атка минерлер, саясатчылар, депутаттар көбүрөөк муктаж эмеспи. Артындагы калбырлары чубалып чыкчу болсо, түрү суук түрмөдөн дал ошол ажаан катындары арачалап калып атпайбы…
Туура беш жыл илгери...
Мындан туптуура беш жыл илгери, ноябрдын дал ушул күндөрү өлкөбүздүн саясий жашоосунда эмне окуя болгону эсиңердеби? 2006-жылдын дал ушул күндөрү ордо калаабыздын Ала-Тоо аянтындагы он миңдеген мекендештерибиз жети күн бою жер тепкилеп атып президентти Конституциянын жаңы долбооруна кол коюуга мажбурлашкан.
"Ары карап ыйлап, бери карап күлүп" кылкылдаган калың калктын алдында жарга такалып, айласын таппай калган Бакиев Президенттин ыйгарым укуктарын кыскарткан Конституциянын жаңы долбооруна кол коюп берген. Аянттагы калкыбыздын кубанычы койнуна батпай, энеси эркек төрөгөндөй сүйүнүшкөн. Шапкелерин көккө ыргытып, бири-бирин куттуктап, кудуңдашкан.
Конституциянын жаңы долбооруна Президент кол койгондугун кабарлап келген ошол кездеги мамлекеттик катчы Адахам Мадумаровдун кабагына кар жаап, ыйлагысы келип турса, ажосунун ыйгарым укуктары кескиленгенине жаны кейиген Камчыбек Ташиев Мамлекеттик Гимнибизди уруп ойнобойм дегенсип тамагы айрылганча "позорлоп" кыйкырып жүргөн. Дагы бир бурчунда вице-премьер Данияр Үсөнов мурчуюп отурган.
Көпчүлүк добуш менен жаңы Башмыйзамды кабыл алышкан реформачы-депутаттар бири-бирин кызуу куттуктап, парламент ичинде жеңиштин эйфориясы аралап, алакандар кызарганча чабылган.
Бирок калкыбыздын ал кубанычы көпкө созулган эмес. Бакиев 2005-жылдын 24-мартындагы элдик ыңкылаптын ой-максаттарын, мүдөөлөрүн ишке ашыруу убадасын аткармак түгүл, ай айланбай жеткен алдамчы экенин Ай ааламга жар салып, "Мен окубай эле кол коюп койгон экенмин"-деп жаш баланын сөзүн сүйлөгөн. Эл ошондо биротоло түңүлгөн, алардан жакшылык күтпөй калган. Ошол окуя соңку тарыхыбыздагы бурулуш учур болгон. Акыры жети баштуу ажыдаарлар калкыбыздын канын кактабай соруп, жерибизди, кенибизди сатып, аягында жүзгө жакын кырчындай жигиттерибиздин өмүрүн кыйып туруп баса берди. Бакиев ошондо калктын каалоосун алдыга коюп, үй-бүлөлүк эмес, элдик бийликке ыктаганда бүгүн мамлекетибиздин кейпи таптакыр башкача болмок. Бирок ал андай кадамга бара алган жок, баргысы да келген эмес. Баш көтөргөндөрдү баса калып сабап турду. Алдуураактарын атып өлтүрдү, өрттөп, күлүн көккө сапырды. Бүгүн төшүн кагып, ажо болот элем деп жүргөндөр КурСаличтин эки баласы менен беш инисинин алдында тизе бүгүп, эки ооз акыйкат сөзүн айтууга жарашкан эмес. Мунун баары тарых барактарында жазылып, эл эсинде калды.
Бетти даярдаган Тиленбек Азык
кыргыз тилиндеги гезит "Форум"
email • архив • редакция
Жогорку Кеңештин дагы бир жомогу
Жаныбек Айдаралиевди Улан Чолпонбаевдин жардамчысы сабап өлтүргөнбү?
Өзгөрүү өнүгүүгө улануусу керек
Арты таза эмес аткаминерлердин акыркы таянычыбы?
"Токтогул сыйлыгы Жакиевдин жеке менчик сыйлыгына айлангандай..."/a>
Репрессиянын курмандыктары көмүлгөн жерди көрсөткөн Бүбүайра Кыдыралиева:
"Өлдү дешип, жалган маалымат таратышты, өкмөт болсо али күнчө эмгегимди баалаган жок..."
Массалык маалымат каражаттарын муунтуу башталдыбы?
Анатай Өмүрканов, Кыргыз эл акыны:
"Ай бетиңдин бырыштарын бирден өөп,
Бүт бырышын жазгым келет кайрадан..."
- Жылаңач клиптерге сиздин көз карашыңыз?..
жашыл акчага сатып алган аял...